# **UVOD**

U skladu s zakonskim odredbama izrađen je Financijski plan Dječjeg vrtića Bakar za 2024. godinu.

Financijskog plana Dječjeg vrtića Bakar za 2024. godinu sadrži:

* Opći dio financijskog plana koji se sastoji od Računa prihoda i rashoda i rashoda za nefinancijsku imovinu.
* Plan prihoda i primitaka , odnosno prihode i primitke za 2024. i 2025 godinu,
* Plan rashoda i izdataka 2024-2026.

# **PLAN PRIHODA I RASHODA PREMA EKONOMSKOJ KLASIFIKACIJI**

Planirani prihodi Dječjeg vrtića Bakar za 2024. godine ukupno iznose 1.278.815.00 €, dok su rashodi poslovanja planirani u iznosu od 1.237.005.00 € te rashodi za nabavu nefinancijske imovine u iznosu od 41.810,00 €.

**Prihodi poslovanja**

U okviru prihoda poslovanja planirani su:

* Opći prihodi i primici iz proračuna Grada Bakra u ukupnom iznosu od 1.068.800.00 €, od čega 1033.800.00 € za rashode poslovanja i 35.000,00 € za rashode za nabavu nefinancijske imovine,
* Prihodi za posebne namjene u iznosu od 206.565.00 € odnose se na uplate roditelja i uplate Grada Bakra za subvencionirane programe,
* prihodi od pomoći Ministarstva u iznosu od 2.420.00 € namijenjeni za didaktički materijal,
* vlastiti prihodi u iznosu od 500.00 € koji se odnose na prihode od najma prostora za održavanje radionica učenja stranih jezika,
* ostali prihodi u iznosu od 530.00 € koji se odnose na nadoknade šteta s osnova osiguranja.

**Rashodi poslovanja**

Rashodi poslovanja za 2024. Godinu planirani su u iznosu od 1.237.005.00 €, a obuhvaćaju:

* rashode za zaposlene i materijalne troškove zaposlenih u iznosu od 1.048.780,00 €,
* materijalne rashode za upravljanje dječjim vrtićem u iznosu od 183.825,00 €,
* rashode za projekte vrtića u ukupnom iznosu od 4.400.00 €.

**Rashodi za nabavu nefinancijske imovine**

Rashodi za nabavu nefinancijske imovine planirani su u iznosu od 41.810,00 €, a odnose se na nabavu opreme vrtića u iznosu od 6.810.00 € i nabavu osobnog automobila u iznosu od 35.000.00 €.

# **OBRAZLOŽENJE**

Bitna zadaća Dječjeg vrtića Bakar u pedagoškoj godini 2023/24. jest promicati i razvijati svjesnost o važnosti kreiranja prostora kao bitnog čimbenika za razvoj djece. Kroz svakodnevne aktivnosti stvarati će se uvjeti za jačanje svih djetetovih vještina i sposobnosti, a istodobno će se stvarati pozitivno ozračje koje će omogućiti usvajanje znanja u najboljim mogućim uvjetima.

Za ostvarivanje bitne zadaće potrebno je znatna financijska sredstva u opremanje prostora dvorišta, na način da se pribave rekviziti za igru, ali i didaktička sredstva i materijli za opremanje soba dnevnog boravka. U sobama dnevnih boravaka, primjećen je veliki broj dotrajalih igračaka koje je potrebno zamijeniti novima.

Budući da je u pedagoškoj godini 2023/24., zbog povećanog interesa za upis djece, povećan kapacitet vrtića Hreljin, potrebno je bilo zaposliti nove odgajatelje, spremačicu i asistenta za dijete s teškoćom. Iz tog se razloga povećava i iznos za rashod za zaposlene u Dječjem vrtiću Bakar.

Projekti „Plivamo mi u Bakru svi” kod djece i roditelja iznimno je dobro prihvaćen pa će se iz tog razloga sredstva planirati za taj projekt i sljedeće godine. Planirana sredstva za realizaciju ovog projekta iznose 1.600.00 €.

Projekt „Čitajmo” projekt je iz kojeg se realizira nabavka slikovnica. Svjesni sve slagijeg govorno-jezičnog izričaja djece, uočili smo važnost čitanja u najranijoj dobi te se stoga planira i sljedeće godine provoditi ovaj projekt, kojim će se bogatiti centri slikovnica u svakoj skupini, ovisno o dobi djece. Sredsta za realizaciju ovog projekta planirana su u iznosu od 1.330.00 €.

U financijskom planu za 2024. godinu, unešena je stavka nabave novog vozila. Staro vozilo koje se koristi za dostavu hrane i za nabavku raznih materijala, ima samo dva sjedala što ograničava prijevoz više djelatnika pa se iz tog razloga planira nabaviti vozilo s pet sjedala i tovarnim prostorom.